IDEX Biometrics

IDEX Biometrics ASA er et norsk høyteknologiselskap som utvikler sensorer for elektronisk lesning av fingeravtrykk, til bruk i biometri.

IDEX ble startet i 1996, og etter å vært gjennom en forskningsfase, konsentrerer selskapet seg nå om å kommersialisere teknologien. Den 12. mars 2010 ble IDEX notert på Oslo Børs og senere også på Nasdaq i USA.  

Selskapet har hovedkontor i Oslo, men hovedvirksomheten er i USA, med kontorer i New York og Massachusetts. Selskapet har også kontorer i Storbritannia og Kina.

Teknologi
I 2010 ble IDEX SmartFinger Film lansertBillig fingerleser i plast (Teknisk Ukeblad, 3.9.2010)Syltynn norsk sensor for fingeravtrykk  (Teknisk Ukeblad, 30.9.2010), en tynn og bøyelig fingeravtrykksensor som gjør det mulig å bygge hele fingeravtrykksensor-systemet inn i et vanlige plastkort, som kredittkort, bankkort og nasjonale ID-kort. Slike system-på-kort-løsninger med en mikroprosessor, som kjører biometriske algoritmer, og lagring av biometriske brukerdata innebygget, sikrer at biometriske data aldri forlater selve kortet. Dermed ivaretas hensynet til personvernet.Biometri og Bunnpris  (Finansavisen, 20.03.2012)

Høsten 2012 skiftet IDEX markedsfokus. Frem til da hadde selskapet vektlagt bruk av teknologien i kort. Skiftet kom etter at Apple kjøpte IDEX' konkurrent AuthenTec Apple blar opp milliarder for IT-selskap (Hegnar Online, 7.7.2012). Dette oppkjøpet var et forvarsel om at fingeravtrykkleser ville bli bygd inn i mobiltelefoner, mente IDEX, noe som ble gjentatt da Apple introduserte sin iPhone med fingeravtrykkleser høsten 2013.- Apples lansering er bra for oss  (Dagens Næringsliv, 11.9.2013) Siden fulgte flere mobilprodusenter Apples eksempel og lanserte mobiltelefoner med fingeravtrykkløsninger.Norske Idex én av fire leverandører i verden  (Dagens Næringsliv, 13.august 2013)

Våren 2013 introduserte IDEX flere nye løsninger tilpasset mobilmarkedet, blant annet SmartFinger Sensor-i-glass der fingeravtrykksensoren er innlagt i skjermglasset på mobiltelefonen.IDEX presenterer teknologi-konsept for sensor-i-glass på Mobile World Congress 2013 i Barcelona (Newsweb, 25.februar 2013) IDEX utviklet også en ny fingeravtrykksensor for mobilmarkedet kalt SmartFinger Colibri. Dette er en miniatyrisert fingeravtrykksensor som baserer seg på IDEX' polymerteknologi.IDEX Q1: Betydningsfullt gjennombrudd i mobilmarkedet (Newsweb, 16. mai 2013)

I mai 2013 meldte IDEX at Apple bekreftet at IDEX har grunnleggende patenter knyttet til fingeravtrykksensorer.Validering av IDEX' unike lisens til fingeravtrykksensor-patent med Apple og AuthenTec (Newsweb, 13. mai 2013)

Gjennom de kommende årene flyttet selskapet igjen sitt fokus tilbake mot sensorer for kort, og spesielt betalingskort. I 2015 annonserte IDEX et strategisk samarbeid med et globalt betalingsselskap.

I mars 2021 begynte selskapet å levere TrustedBio, en ny generasjon sensorer som er spesielt rettet mot kortmarkedet.

I april 2021 ble det annonsert at Idemia lanserte de første biometriske betalingskort basert på TrustedBio sensorer.

Internasjonale partnere
IDEX samarbeider blant andre med Future ElectronicsIdex-avtale med kanadisk gigant  (Digi.no, 17.10.2011), Validus Technologies, chip-produsenten Faraday Technology og Ionics EMS.Idex har inngått to avtaler med Ionics EMS  (Stocklink iMarkedet, 3.10.2011) Tidligere har IDEX hatt samarbeid med Texas Instruments og ST Microelectronics.

Satsingen på mobilmarkedet resulterte i partnerskap og investeringer. Høsten 2013 investerte Hongkong-selskapet World Wide Touch Technology i IDEX gjennom to rettede emisjoner.Investerer 24 mill. i Idex (Hegnar Online, 23.9.2013)Emisjon i Idex (Hegnar Online, 23.9.2013)

 Referanser 

Eksterne lenker


 NASDAQ: IDBA


Kategori:Norske elektronikkselskaper
Kategori:Norske teknologiselskaper
Kategori:Selskaper notert på Oslo Børs
Kategori:Selskaper etablert i 1996
Kategori:Biometri